b"\n_START_ARTICLE_\nRep\xc3\xbablica Sovi\xc3\xa8tica de Sollana\n_START_SECTION_\nHist\xc3\xb2ria\n_START_PARAGRAPH_\nLa Rep\xc3\xbablica Sovi\xc3\xa8tica de Sollana naix en un context d'aixecaments anarquistes per Catalunya i el Pa\xc3\xads Valenci\xc3\xa0, que van portar a que en diverses localitats s'arribara a proclamar el comunisme llibertari._NEWLINE_Els fets comen\xc3\xa7aren per la vesprada del 25 de gener de 1932, quan un grup anarquista arriba a la vila per tal de repartir propaganda. A les 3:30 de la matinada del dia 26, al poble comencen a sentir-se tirs, que provenen del grup obrerista, que estava armat._NEWLINE_La seua primera intenci\xc3\xb3 va ser la d'enganyar al retor del poble, a qui volien fer eixir de sa casa fent-li creue que un malalt necessitava l'extremaunci\xc3\xb3. El religi\xc3\xb3s no va eixir de sa casa, i els revolucionaris van calar foc a la porta de l'esgl\xc3\xa9sia. Aleshores el retor, Pascual Ortiz, va eixir al balc\xc3\xb3, i va ser ferit pels trets d'una escopeta. Finalment, la Rep\xc3\xbablica del Soviet de Sollana seria proclamada quan el grup anarquista prenguera l'ajuntament i reempla\xc3\xa7ara la bandera republicana per la bandera roja. A continuaci\xc3\xb3 tamb\xc3\xa9 tragueren al carrer l'arxiu municipal i el cremaren. Durant la jornada, els revolucionaris haurien al\xc3\xa7at la via del tren al seu pas per la localitat, haurien tallat les comunicacions per tel\xc3\xa8fon i tel\xc3\xa8graf i tamb\xc3\xa9 per carretera, arribant a detindre un autob\xc3\xbas. Per la vesprada, un enfrontament al mercat va ferir a un ciutad\xc3\xa0 local, Daniel Claver i un dels insurrectes, Alejo Zan\xc3\xb3n. Finalment, la Gu\xc3\xa0rdia Civil faria capitular el govern revolucionari en la matinada del 27 de gener._NEWLINE_La Rep\xc3\xbablica de Sollana \xc3\xa9s un dels primers exemples d'estats revolucionaris proclamats seguint el model de l'URSS."